Buyuk Britaniya va yana yetti davlatdan O‘zbekistonga keluvchilar uchun qo‘yilgan cheklovlar 1-martga qadar uzaytirildi

O‘zbekistonda koronavirus infeksiyasi bilan bog‘liq epidemiologik barqarorlikni ta’minlash maqsadida, xususan, boshqa mamlakatlardan virusning yangi shtammlari kirib kelishining oldini olish borasida Buyuk Britaniya, Italiya, Germaniya, Daniya, Avstriya, Avstraliya, Niderlandiya va Janubiy Afrika davlatlari bilan xalqaro aviareyslar (kirish, chiqish va tranzit reyslar orqali mamlakatga kirish)ni to‘xtatish kabi choralar ko‘rilgan edi.
Hozirda yuzaga kelgan holatlar tahlili hamda yuqorida qayd etilgan mamlakatlardagi epidemiologik vaziyatni inobatga olgan holda 2021-yilning 1-fevraliga qadar kiritilgan cheklov muddati Respublika maxsus komissiyasining qarori bilan 2021-yilning 1-martiga qadar uzaytirildi. Bu haqda SSV xabar bermoqda.
Shuningdek, qoidaga ko‘ra:
Dekabr oyi o‘rtalarida Buyuk Britaniyada koronavirusning yangi mutatsiyasi aniqlangandi. Ko‘pgina mamlakatlar, shu jumladan, Rossiya Buyuk Britaniyaga parvozlarni vaqtincha to‘xtatdi. Rossiyalik virusolog yangi variantning tez tarqalayotgani sababli u asta-sekin eski shtamm o‘rnini bosishini aytgan.
Avvalroq O‘zbekistonda fevral oyida karantin cheklovlari kuchaytirilishi haqidagi mish-mishlar rad etilgani haqida xabar berilgandi.